Ditsem Nuus - Noord-Korea – wat van 70 000 Christen-gevangenes?
Die tydskrif Juig! berig dat onder die onderwerpe wat pres. Donald Trump en die Noord-Koreaanse leier Kim Jong-Un op 12 Junie 2018 bespreek het, was nie net die kernontwapening van Noord-Korea nie, maar het Trump aangedui dat die onderwerp van Christene in Noord-Korea ook bespreek is en dat hy hoopvol is dat verandering op hande is.
’n Christen en menseregte-advokaat wat uit Noord-Korea ontsnap het en nou in die Verenigde Koninkryk woon, het gesê: “Ek hoop dat as daar ekonomiese vooruitgang is, dit die weg sal baan vir meer vryheid vir die mense van Noord-Korea – vryheid van denke, geleenthede en godsdiens. Dit is die begin van die proses, met die eerste stap geneem.
Zoe Smith, arbitrasiehoof by Geopende Deure VK en Ierland, sê: “Geopende Deure skat dat ongeveer 70 000 Christene in die tronk en arbeidskampe aangehou word, waar hulle weens hulle geloof verskriklike marteling en onmenslike en vernederende behandeling verduur. As ware verandering in die land geskied – en ons hoop dit sal – moet enige verdere onderhandelinge die haglike menseregtesituasie ook betrek.”
Gelees 511 keer